Birayê Rayberê Şarê Kurdî Abdullah Ocalanî, Mehmet Ocalanî û wasîyê Ocalanî Mazlum Dînçî  seba ke şorê Îmrali û Ocalan reyde pêvînayîş bikerê muracatê Serdozgerîya Komare ya Bursa kerd.
Keyeyanê tepişteyan ê bînan Hamîlî Yildirim, Omer Hayrî Konar û Veysel Aktaş zî bi heman armancî bi rayîrê avûkatanê xo muracatê Serdozgerîya Komare ya Bursa kerd.
Keyeyan tewr peynî 5ê hezîranî û 12ê tebaxa 2019î de merdimanê xo reyde pêvînayîş kerdbi.
Keyeyê ke 12ê tabaxa 2019î ra nata muracat kenê, hema cewabêk nêame dayene muracatê înan.
